**Tillaga til lagabreytingar á aðalfundi 2015:**

Námsmenn yngri en 24 ára þurfa ekki að greiða félagsgjald. Fellt er út ákvæði um að 16 ára og yngri greiði hálft félagsgjald.

Áttunda grein félagslaganna hljóðar svo:

8. gr.  
Félagsgjöld miðast við fjárhagsár félagsins. Makar félagsmanna, þeir sem eru 67 ára og eldri og yngra fólk en 16 ára greiði hálft árgjald. Stjórn getur veitt afslátt af félagsgjöldum félaga sem búa við erfiðar fjárhagslegar aðstæður. Undanþegnir greiðslu eru heiðursfélagar. Gjalddagi er 1. júní ár hvert og eindagi 1. september. Fjárhæð félagsgjalda skal ákveðin á aðalfundi viðkomandi árs. Þegar félagsgjöld tveggja ára eru fallin ógreidd í eindaga er stjórn skylt að taka viðkomandi félagsmann af skrá að undangenginni bréflegri aðvörun. Skuld hans skal afskrifuð í bókhaldi félagsins.

Lagt er til að hún breytist og verði þannig:

8. gr. með breytingum:

Félagsgjöld miðast við fjárhagsár félagsins. Makar félagsmanna og þeir sem eru 67 ára og eldri greiða hálft gjald. Námsmenn yngri en 24 ára greiða ekki félagsgjald. Stjórn getur veitt afslátt af félagsgjöldum félaga sem búa við erfiðar fjárhagslegar aðstæður. Undanþegnir greiðslu eru heiðursfélagar. Gjalddagi er 1. júní ár hvert og eindagi 1. september. Fjárhæð félagsgjalda skal ákveðin á aðalfundi viðkomandi árs. Þegar félagsgjöld tveggja ára eru fallin ógreidd í eindaga er stjórn skylt að taka viðkomandi félagsmann af skrá að undangenginni bréflegri aðvörun. Skuld hans skal afskrifuð í bókhaldi félagsins.

Rökstuðningur: Meðalaldurinn í félaginu er hár (58 ár við síðustu athugun). Við þurfum að fá yngra fólk með áhuga á fjarskiptum og tækni til liðs við okkur og því er tillagan flutt.

Flutningsmaður er Óskar Sverrisson, TF3DC, gjaldkeri ÍRA.

Ef stjórnarmenn treysta sér til að vera meðflutningsmenn væri það eflaust sterkara að þetta yrði sett fram sem „stjórnarfrumvarp“ eins og við ræddum á síðasta stjórnarfundi þar sem málið bar á góma.

12/4/2015/ÓS.